**Алентан** (англ.: Allenton) — адзін з дваццаці сямі прыгарадаў горада Дэрбі, Англія, размешчаны прыкладна за 3 мілі на поўдзень ад цэнтра Дэрбі, паміж раёнамі Асмастан, Боўлтан, Элвастан і Шэлтан-Лок.

Гісторыя
--------

Асноўны артыкул: **Алентанскі бегемот**
Скульптура ў Алентане
Алентанскі бегемот у экспазіцыі музея
Алентан (былы Алентаўн, англ.: Allentown) быў названы ў гонар Ісака Алена, які пабудаваў у гэтым месцы першыя дамы ў 1878 годзе. Сто дваццаць тысяч гадоў таму, падчас пацяплення ў ходзе Ледніковага перыяду, уся гэтая вобласць уяўляла сабой балота на беразе ракі, дзякуючы чаму пры будаўніцтве ў Алентоне былі знойдзеныя косткі бегемота, слана, бурага мядзведзя, гіены і нават зубра. Самая вядомая знаходка, алентанскі бегемот, была знойдзеная пры земляных работах каля гасцініцы *Crown Hotel*(заснавана ў 1891 годзе). Алентон тады быў вёскай у 5 кіламетрах ад Дэрбі. У сакавіку 1895 пры правядзенні земляных работ для пабудовы сцяны ў *Crown Inn* адчуўся благі пах, а следам былі выяўленыя дзіўныя вялікія косткі. Было вырашана ўкласці сродкі ў далейшыя пошукі і падзяліцца гэтай знаходкай з грамадскасцю. Раскопкі працягваліся на плошчы ў 4,5 кв.м. хоць дно раскопак пакрылася вадой, праступіла на глыбіні ў 1,8 м. Вада адкачвалася помпамі; за працай назіралі Бемроўз (*H. H. Bemrose*) і Дзірлі (*R. M. Deeley*), які пазней напісаў справаздачу аб раскопках. Косткі былі перададзеныя ў Музей Дэрбі, на той момант ужо 16 гадоў як адкрыты , дзе экспануюцца і дагэтуль.

Лазернае сканаванне костак Алентанскага бегемота
У ліпені 1973 рабочыя знайшлі ў тых месцах і іншыя косткі, частка з якіх таксама выстаўлена ў Музеі і мастацкай галерэі Дэрбі — мядзведзя, аленя, быка, гіпапатама, насарога і слана. Знаходкі ўтрымлівалі па 1-2 косткі, самай буйной з іх апынуўся вялікі зуб гіпапатама .
У 2006 для захавання ў скульптуры гісторыі рэгіёну ў Алентон Гарадскім саветам быў запрошаны Майкл Дэн Арчэр (*Michael Dan Archer*). Ён выкарыстаў лазернае сканіраванне костак у музеі Дэрбі для далейшага іх водціску. Скульптура ўяўляе сабой тры секцыі разарванага круга дастатковага памеру, каб сядзець на іх; на паліраванай іх паверхні размешчаны чыгунныя копіі костак бегемота .

Гандаль і паслугі
-----------------

У Алентане размешчаны буйны рынак пад адкрытым небам, які з'яўляецца адным з найбуйнейшых гандлёвых цэнтраў Дэрбі. Менавіта каля рынка была ў 2007 годзе ўстаноўлена скульптура працы Арчэра з копіямі костак Алентанскага бегемота.

У Алентане дзейнічае цэлы шэраг рэстаранаў і кафэ, а таксама некалькі пабаў, у тым ліку *The Mitre* і *The Crown Inn* (у гасцініцы *Crown Hotel*). Мясцовая пажарная станцыя знаходзіцца ўсяго за некалькі сотні метраў ад рынку, што забяспечвае малы час рэагавання. Стары Канал Дэрбі перабудаваны ў веласіпедную дарожку, якая вядзе з Алентана акурат у цэнтр Дэрбі і з'яўляецца часткай нацыянальнай веласеткі. У Алентане знаходзіцца вытворчасць рэактыўных авіярухавікоў кампаніі Rolls-Royce plc.

Павуковы мост
-------------

Галоўная славутасць Алентана — Павуковы мост. Ён так названы за тое, што складаецца з васьмі «ног», якія распасціраюцца ў чатырох напрамках. Для пад'ёму на мост служаць лесвіцы і рампы для інвалідаў. Мост быў узведзены ў 1971 годзе і за час службы неаднаразова перафарбоўваўся ў розныя колеры.

* Павуковы мост, від на поўначПавуковы мост, від на поўнач
* Павуковы мост, від на паўночны ўсходПавуковы мост, від на паўночны ўсход
* Павуковы мост, від на ўсходПавуковы мост, від на ўсход
* Павуковы мост, від на паўднёвы ўсходПавуковы мост, від на паўднёвы ўсход
* Павуковы мост, від на поўдзеньПавуковы мост, від на поўдзень
* Павуковы мост, від на паўднёвы захадПавуковы мост, від на паўднёвы захад
* Павуковы мост, від на захадПавуковы мост, від на захад
* Павуковы мост, від на паўночны захадПавуковы мост, від на паўночны захад

Зноскі
------

1. 1 2   Arnold Bemrose, HH (August 1896). "Discovery of Mammalian Remains in the Old River-gravels of the Derwent near Derby". *J. of the Geological Society*.
2. ↑  Derby Museum Treasures Архівавана 7 мая 2011.
3. ↑   Grange, William (2003). *When Hippos ... Swam in the Derwent*. Derby Museum and Art Gallery.
4. ↑  *Archer, Michael Dan*. Derby Sculpture **(нявызн.)**(недаступная спасылка).  archersculpture.co.uk. Архівавана з першакрыніцы 4 чэрвеня 2011. Праверана 5 January 2011.

Спасылкі
--------

|  |  |
| --- | --- |
| commons: | Алентан на Вікісховішчы |

* Фотаздымкі Алентона Архівавана 29 верасня 2006.
* thisisderbyshire.co.uk // Алентон Архівавана 30 жніўня 2009.